โรงเรียนบดินทรเดชา (สิงห์ สิงหเสนี) นนทบุรี

โรงเรียนบดินทรเดชา (สิงห์ สิงหเสนี) นนทบุรี เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา ประวัติ โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า โรงเรียนบางกรวย เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น โรงเรียนบดินทรเดชา (สิงห์ สิงหเสนี) นนทบุรี คณะสี คณะพรหมสุรินทร์ (สีชมพู) คณะราชโยธา (สีเขียว) คณะเกษตรรักษา (สีแสด) คณะราชสุภาวดี (สีฟ้า) หลักสูตรและแผนการเรียน ระดับชั้นมัธยมศึกษาตอนต้น ห้องเรียนพิเศษ โครงการจัดการเรียนการสอน ตามหลักสูตรกระทรวงศึกษาธิการเป็นภาษาอังกฤษ (English Program, EP) ห้องเรียนทั่วไป กลุ่มการเรียนส่งเสริมศักยภาพด้านวิทยาศาสตร์ คณิตศาสตร์ และเทคโนโลยี (Science, Math and Technology, SMT) ห้องเรียนทั่วไป กลุ่มการเรียนส่งเสริมศักยภาพด้านภาษาจีน ภาษาเกาหลี ภาษาญี่ปุ่น (ICP, IKP, IJP) ห้องเรียนทั่วไป กลุ่มการเรียนส่งเสริมศักยภาพผู้ประกอบการ (ESP) ห้องเรียนทั่วไป ความสามารถพิเศษด้านกีฬา (TEP) ระดับชั้นมัธยมศึกษาตอนปลาย ห้องเรียนทั่วไป กลุ่มการเรียนส่งเสริมศักยภาพด้านวิทยาศาสตร์ คณิตศาสตร์ และเทคโนโลยี กลุ่มวิทยาศาสตร์สุขภาพ (Science, Math and Technology for Health, SMTH) ห้องเรียนทั่วไป กลุ่มการเรียนส่งเสริมศักยภาพด้านวิทยาศาสตร์ คณิตศาสตร์ และเทคโนโลยี กลุ่มวิศวกรรมศาสตร์ (Science, Math and Technology for Engineering, SMTE) ห้องเรียนทั่วไป กลุ่มการเรียนส่งเสริมศักยภาพ ด้านภาษาอังกฤษ และคณิตศาสตร์ (English and Mathametics, EM) ห้องเรียนทั่วไป กลุ่มการเรียนภาษาเพื่ออาชีพและการท่องเที่ยว ภาษาจีน ภาษาเกาหลี ภาษาญี่ปุ่น (ICP, IKP, IJP) ห้องเรียนทั่วไป กลุ่มการเรียนส่งเสริมศักยภาพด้านผู้ประกอบการ คหกรรม (HIEP ทวิศึกษา) ห้องเรียนทั่วไป กลุ่มการเรียนส่งเสริมศักยภาพทั่วไป อุตสาหกรรม (IEP) ห้องเรียนทั่วไป ความสามารถพิเศษด้านกีฬา (TEP) ทำเนียบผู้บริหารโรงเรียน ตราสัญลักษณ์ประจำโรงเรียน อ้างอิง แหล่งข้อมูลอื่น เว็บไซต์โรงเรียนบดินทรเดชา (สิงห์ สิงหเสนี) นนทบุรี เก็บถาวร 2020-05-13 ที่ เวย์แบ็กแมชชีน โรงเรียนบดินทรเดชา (สิงห์ สิงหเสนี) นนทบุรี ที่เฟซบุ๊ก ข้อมูลพื้นฐานโรงเรียนบดินทรเดชา (สิงห์ สิงหเสนี) นนทบุรีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน